5. napirend Ügyiratszám: BSZ/1130-3/2024.

# E L Ő T E R J E S Z T É S

a Képviselő-testület **2024. október 4-i nyilvános alakuló** ülésére

**Tárgy:** **Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendeletének felülvizsgálata**

**Előterjesztő:** Bíró Imre polgármester

**Előkészítette:** dr. Varga Viktória jegyző

**TISZTELT KÉPVISELŐ-TESTÜLET!**

Balatonszepezd Község Önkormányzata Képviselő-testülete a Szervezeti és Működési Szabályzatról szóló 3/2019. (III.29.) önkormányzati rendeletét utoljára a 2023. április 24-i ülésén módosította.

A Magyarország helyi önkormányzatairól szóló 2011. évi CLXXXIX. törvény 43. § (3) bekezdése értelmében a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét.

A rendelet felülvizsgálatát elvégeztük, mely során megállapításra került, hogy a bizottsági szerkezeten a képviselő-testület nem kíván változtatni, a polgármesteri és alpolgármesteri megbízatás típusa változatlan marad.

Ugyanakkor az elmúlt évek gyakorlati tapasztalatai alapján több esetben célszerű a rendelet pontosítása, kiegészítése, egyszerűsítése, melyek közül a lényegesebbek az alábbiak:

* az előterjesztő személyének meghatározása
* az előterjesztés elnapolása vagy napirendről levétele
* vegyek ügyek törlése
* határozathozatal módjának pontos rögzítése
* polgármesteri fogadóóra rugalmassá tétele

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

**HATÁROZATI JAVASLAT**

Balatonszepezd Község Önkormányzata Képviselő–testülete a Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet módosításáról szóló rendelet–tervezetet elfogadja, és \_\_\_\_\_\_/2024. (\_\_\_\_\_\_\_) számon önkormányzati rendeletei közé iktatja.

Szentantalfa, 2024. október 1.

**Bíró Imre**

polgármester

**BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETE**

**/2024. (X. .) önkormányzati rendelete**

**Balatonszepezd Község Önkormányzata Szervezeti és Működési Szabályzatáról**

**szóló 3/2019. (III.29.) önkormányzati rendelet módosításáról**

(tervezet)

Balatonszepezd Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 5. § (2) bekezdése helyébe a következő rendelkezés lép:

*„(2) Az önkormányzat együttműködésre törekszik a környezetében működő települési önkormányzatokkal, a Balatonfüredi Többcélú Társulással, a Veszprém Vármegyei Önkormányzattal, az Éltető Balaton-felvidékért Egyesülettel.”*

**2. §**

(1) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 12. § (1) bekezdése helyébe a következő rendelkezés lép:

*„(1) A képviselő-testületi ülések rendszeres tartásának helyszíne: önkormányzat épülete, Balatonszepezd, Árpád u. 27. Kivételesen indokolt esetben a polgármester más helyszínre is összehívhatja az ülést. A képviselő-testület együttes ülésen megvitatandó napirend megtárgyalása esetén a székhelyétől eltérő településen tartja ülését.”*

(2) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 12. § (3) bekezdése helyébe a következő rendelkezés lép:

*„(3) A közmeghallgatás időpontját, helyét az önkormányzat hirdetőtábláján és az önkormányzat hivatalos honlapján történő megjelentetéssel nyilvánosságra kell hozni.”*

**3. §**

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 13. § (3) és (4) bekezdése helyébe a következő rendelkezések lépnek:

*„(3) A meghívót a polgármester írja alá. A meghívóhoz csatolni kell az előterjesztéseket.*

*(4) A meghívóban szereplő tárgysorozat sorrendje:*

*a) rendelet-tervezet, költségvetés, zárszámadási előterjesztés,*

*b) gazdasági, vagyoni ügy,*

*c) támogatási, pályázati ügy*

*d) egyéb testületi döntést igénylő ügy*

*e) testületi hatáskörbe tartozó egyedi ügy,*

*f) kérdés, közérdekű bejelentés, felvilágosítás-kérés.”*

**4. §**

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 14. § (3) és (4) bekezdése helyébe a következő rendelkezések lépnek:

*„(3) Az ülés meghívóját és az előterjesztéseket a képviselőknek, valamint a tanácskozási joggal meghívottaknak olyan időpontban kell megküldeni, hogy azt az ülés előtt legalább 3 nappal megkapják. A képviselő-testület tagjai számára a meghívó és az előterjesztések továbbítása fő szabályként elektronikus úton történik, amelyről az Önkormányzati Hivatal gondoskodik.*

*(4) Az ülés meghívóját meg kell jelentetni a nyilvános ülés előterjesztéseivel együtt Balatonszepezd Község Önkormányzatának honlapján.”*

**5. §**

(1) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 16. §-a a következő (1a) és (1b) bekezdéssel egészül ki:

*„(1a) Napirendi pont előterjesztő lehet:*

*a) a polgármester*

*b) a képviselő,*

*c) a képviselő-testület bizottsága és*

*d) a jegyző.*

*(1b) Az előterjesztést a polgármesterhez írásban kell benyújtani, melyet legfeljebb 30 napon belül a képviselő-testület napirendjére kell tűzni.”*

(2) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 16. § (2) bekezdése helyébe a következő rendelkezés lép:

*„(2) Az előterjesztés két részből áll:*

*a) Elemző részből, amelyben szerepel:*

*aa) a napirendi pont tárgya, a téma előterjesztője, az előkészítője;*

*ab) az adott témakör esetleges előzményei,*

*ac) a javasolt döntés indoka, jogszabályi hátterének bemutatása,*

*ad) az esetleges döntési alternatívák bemutatása.*

*b) A határozati javaslatból, melyben megfogalmazandó:*

*ba) a rendelkező rész,*

*bb) az esetleges alternatív döntési javaslat,*

*bc) a végrehajtásért felelős szerv, vagy személy megnevezése, és*

*bd) a konkrét végrehajtási határidő.”*

(3) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 16. § (6) bekezdése helyébe a következő rendelkezés lép:

*„(6) Az írásos előterjesztéseket a jegyző jogszerűségi szempontból megvizsgálja.”*

**6. §**

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 6. alcím címe helyébe a következő rendelkezés lép:

*„6. Sürgősségi indítvány”*

**7. §**

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 17. § (1)–(3) bekezdése helyébe a következő rendelkezések lépnek:

*„(1) A rendes ülésre kiadott meghívót követően a polgármester, az alpolgármester, a jegyző, a képviselő-testület bizottsága, a képviselő az önkormányzat érdekében azonnali intézkedést igénylő ügyben - elsősorban pénzügyi- és vagyongazdálkodási kérdésekben - sürgősségi indítvánnyal élhetnek.*

*(2) Sürgősségi indítványt a polgármester, az alpolgármester, a jegyző, a képviselő-testület bizottsága, a képviselő terjeszthet elő. A sürgősségi indítvány a sürgősség tényének rövid indokolásával legkésőbb az ülést megelőző napon 12.00 óráig nyújtható be a polgármesternél. A polgármester a sürgősségi indítványt szóban is előterjesztheti.*

*(3) A polgármester alkalmat ad az indítványozónak a sürgősség tényének rövid ismertetésére. A sürgősségi indítványt a képviselő-testület az írásban már kiadott napirendi pontok megtárgyalását követően, utolsónak tárgyalja meg. A képviselő-testület az előterjesztett napirendekhez az előterjesztésen túli, az előterjesztés tárgyához kapcsolódó kiegészítő határozati javaslatot is megfogalmazhat.”*

**8. §**

(1) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 18. § (3) bekezdés b) pontja helyébe a következő rendelkezés lép:

(A polgármester feladata a képviselő-testület ülésének vezetésével kapcsolatosan:)

*„b) határozatképesség esetén megnyitja az ülést, figyelemmel kíséri az ülés határozatképességét,”*

(2) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 18. § (3) bekezdés f) és g) pontja helyébe a következő rendelkezések lépnek:

(A polgármester feladata a képviselő-testület ülésének vezetésével kapcsolatosan:)

*„f) napirendi pontonként megnyitja, vezeti és összefoglalja a vitát, az előterjesztő kérésére a napirendi pontot leveszi a napirendről,*

*g) napirendi pontonként szavazásra bocsátja a határozati javaslatokat, vagy az előterjesztő kérésére a döntéshozatalt elnapolja,”*

(3) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 18. § (3) bekezdés j) pontja helyébe a következő rendelkezés lép:

(A polgármester feladata a képviselő-testület ülésének vezetésével kapcsolatosan:)

*„j) tájékoztatást adhat az önkormányzati döntések végrehajtásáról,”*

**9. §**

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 19. § (1) bekezdése helyébe a következő rendelkezés lép:

*„(1) A tanácskozás rendje:*

*a) A polgármester előterjeszti a napirend tervezetét.*

*b) A képviselő-testület a napirendi javaslatról vita nélkül dönt.*

*c) A polgármester minden napirendi pont felett külön vitát nyit, de javasolhatja egyes napirendek összevont tárgyalását.*

*d) A napirend előterjesztője a vita előtt szóban, vagy írásban kiegészítést tehet, az előterjesztést új tényekkel egészítheti ki. Az előterjesztőhöz a képviselő-testület tagjai, tanácskozási joggal résztvevők kérdéseket tehetnek fel, amelyre az köteles rövid választ adni. A napirend előterjesztője a napirendben való döntéshozatalt elnapolását vagy az előterjesztés napirendről való levételét kérheti.*

*e) A polgármester tájékoztatást ad az előző ülés óta végzett tevékenységről.”*

**10. §**

(1) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 20. § (2) bekezdése helyébe a következő rendelkezés lép:

*„(2) Módosító indítvány hiányában a polgármester az előterjesztésben szereplő határozati javaslatot teszi fel szavazásra.”*

(2) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 20. §-a a következő (2a) és (2b) bekezdéssel egészül ki:

*„(2a) Módosító indítvány esetén az előterjesztő dönt az indítvány befogadásáról. Az indítvánnyal való egyetértés esetén (befogadás) a polgármester az indítványnak megfelelően módosított határozati javaslatot teszi fel szavazásra.*

*(2b) Amennyiben az előterjesztő a módosító indítványt nem fogadja be, a polgármester először a vitában elhangzott módosító javaslatokat külön-külön elhangzásuk sorrendjében teszi fel szavazásra. A módosító javaslatok el nem fogadása esetén az előterjesztésben szereplő határozati javaslatot, míg elfogadott módosítás esetén a módosított határozati javaslat szövegét teszi fel szavazásra.”*

**11. §**

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 24. § (1) bekezdése helyébe a következő rendelkezés lép:

*„(1) A szavazati arányok rögzítése mellett, nem szükséges alakszerű határozatot hozni:*

*a) a napirend elfogadásáról,*

*b) az előterjesztő által befogadott módosító javaslatról,*

*c) kérdésre adott válasz elfogadásáról.”*

**12. §**

(1) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 26. § (1) bekezdése a következő e) ponttal egészül ki:

(A képviselő-testület üléséről jegyzőkönyvet kell készíteni, mely az Mötv-ben meghatározottakon túl tartalmazza:)

*„e) a képviselő kérésére hozzászólásának szó szerinti leírását.”*

(2) A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 26. § (5) bekezdése helyébe a következő rendelkezés lép:

*„(5) A képviselő-testület nyilvános üléseiről hangfelvétel vagy filmfelvétel készülhet.”*

**13. §**

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 34. § (2) bekezdése helyébe a következő rendelkezés lép:

*„(2) A polgármester megbízatását főállásban látja el. Az ügyfelek e-mailben vagy telefonon előzetesen egyeztetett időpontban kereshetik meg a polgármestert.az önkormányzat székhelyén.”*

**14. §**

Hatályát veszti a Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet

a) 15. § (3) bekezdése,

b) 16. § (4) bekezdése,

c) 26. § (6) és (7) bekezdése.

**15. §**

Ez a rendelet a kihirdetését követő napon lép hatályba.

Balatonszepezd, 2024. október 4.

**Bíró Imre dr. Varga Viktória**

polgármester jegyző

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendeletének módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezetnek társadalmi hatása nincs.

A Tervezet jelentősebb gazdasági és költségvetési hatásokat nem keletkeztet.

**ab) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet adminisztratív terheket nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A jogszabály megalkotását az elmúlt évek gyakorlata alapján felmerült pontosítások, kiegészítések indokolják, melyek egyszerűbbé és átláthatóbbá teszik a szabályokat.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel.